turjo4nis/wikipedia-bn-dump-20250701 huggingface dataset:
পাকিস্তানি রন্ধনশৈলী

পাকিস্তানি রন্ধনশৈলী (উর্দু: پاکستانی پکوان‎) হচ্ছে দক্ষিণ এশীয় বিভিন্ন ঐতিহ্যবাহী রান্নার একটি পরিশোধিত রূপ। ভৌগোলিক অবস্থানের কারণে পাকিস্তানি রান্না দক্ষিণ এশীয় এবং মধ্য এশীয় রন্ধনশৈলীর অংশ। মোঘলদের প্রভাবে পাকিস্তান এবং ভারতে অনেক রান্না ও খাবার একই ধরনের।

পাকিস্তানের ভেতরে দেশের নৃতাত্ত্বিক এবং সাংস্কৃতিক বৈচিত্র‍্যের কারণে অঞ্চলভেদে রন্ধনশৈলীতে পার্থক্য আছে। পূর্বাঞ্চলের পাঞ্জাব ও সিন্ধু প্রদেশের খাবারে প্রচুর মশলাপাতি ব্যবহৃত হয় যা দক্ষিণ এশীয় রন্ধনশৈলীর চরিত্র বহন করে। পাকিস্তানের অন্যান্য অঞ্চলের বিশেষ করে বেলুচিস্তান,  আজাদ কাশ্মীর,  গিলজিত-বালতিস্তান, খাইবার পাখতুনখা এবং প্রশাসনিক উপজাতিক অঞ্চলসমূহে আঞ্চলিকতার প্রভাবে ভিন্ন স্বাদের খাবার প্রচলিত।

শহর সমূহে আন্তর্জাতিক রন্ধনশৈলী এবং ফাস্ট ফুড জনপ্রিয়। স্থানীয় খাবারের সংগে বিদেশী রেসিপি মিলিত হয়ে মিশ্র রন্ধনশৈলী গড়ে উঠেছে যেমন পাকিস্তানি চীনা রন্ধনশৈলী। জীবনবৈচিত্র পরিবর্তনের সাথে সাথে রেডিমেড মশলা ব্যবহারের প্রবণতা জনপ্রিয় হচ্ছে।

হালাল
পাকিস্তানের সংখ্যাগরিষ্ঠ জনগোষ্ঠী মুসলমান। মুসলমানগণ ইসলামী আইনানুসারে সেইসকল খাবার ও পানীয় গ্রহণ করে যা হালাল এবং খাওয়ার অনুমতি আছে। হালাল খাদ্য হচ্ছে সেই সকল খাদ্যাদি যা ইসলামী খাদ্য আইনে খাওয়া ও পানের নির্দেশনা দেওয়া হয়েছে। ইসলামী আইনে বিশেষ করে বলা হয়েছে পশু জবাই, মাংস তৈরি এবং খাওয়ার রীতিনীতি সম্পর্কে বলা হয়েছে।

ঐতিহাসিক প্রভাব
ইন্দো আর্য সংস্কৃতি এবং মুসলিম রন্ধন ঐতিহ্যে সজ্জিত পাকিস্তানের জাতীয় রন্ধনশৈলী। পাকিস্তানের প্রথম সভ্যতা হচ্ছে মহেঞ্জোদারো এবং হরপ্পা সভ্যতা। ৩০০০ খ্রিস্টপূর্বাব্দে ডাল, বেগুন এবং গরুকে সিন্ধু উপত্যকায় গৃহপালিত করা হয়। এসব অঞ্চলে হলুদ, গোলমরিচ, সরিষার চাষ হতো। কমপক্ষে হাজার বছরের মধ্যে গম এবং চাল সিন্ধু উপত্যকার প্রধান খাদ্যে পরিণত হয়। পাকিস্তান হয়ে দক্ষিণ এশিয়ায় ইসলাম প্রবেশকালে স্থানীয় রন্ধনশৈলীর উপর মারাত্মকভাবে প্রভাব রাখে। যেহেতু মুসলমানদের শূকর খাওয়া এবং মদ্যপান নিষিদ্ধ তাই খাদ্যগ্রহণ রীতি শক্তভাবে মানা হয়। পাকিস্তানিরা অন্যান্য মাংস যেমন গরু, ছাগল, মুরগী এবং মাছ খেয়ে থাকে। এছাড়া শাকসবজি,  ফল ও দুধ দৈনন্দিন খাদ্যতালিকার অংশ। খাবারের দক্ষিণ এশিয়া, মধ্যপ্রাচ্য রন্ধনশৈলীর প্রভাব পাকিস্তানি খাবারে স্পষ্ট।

উপাদান
পাকিস্তানি খাবার সুগন্ধি এবং মশলার স্বাদের জন্য পরিচিত। কিছু কিছু খাবারে যথেষ্ট পরিমাণ তেল ব্যবহারের কারণে সুবাস এবং স্বাদে আকর্ষণীয় হয়ে ওঠে। জিরা, লবঙ্গ,  দারচিনি,  গোলমরিচ, তেজপাতা, মরিচ গুঁড়ো,  হলুদ ইত্যাদির ব্যবহার বেশ জনপ্রিয়।  বিভিন্ন মশলা উপাদানের মিশ্রণ গরম মশলা বাংলাদেশ, ভারতের মত পাকিস্তানেও জনপ্রিয়।

আঞ্চলিক রন্ধনশৈলী

খাইবার পাখতুন
চাল দিয়ে তৈরি বিভিন্ন খাবার এবং কাবাব পশতু রন্ধনশৈলীর প্রধান বৈশিষ্ট্য।  অন্যান্য পাকিস্তানি কুইজিনের তুলনায় পশতু রন্ধনশৈলীতে অধিক পরিমাণে ভেঁড়ার মাংস খাওয়া হয়। ভাতের হালিম, চাপলি কাবাব, টিকা ইত্যাদি জনপ্রিয় খাবার। পশতু এবং বেলুচ রন্ধনশৈলীতে প্রথাগতভাবে মশলার ব্যবহার হয় না।

পাঞ্জাব
পাঞ্জাব পরিচয়টা ভৌগোলিক এবং সাংস্কৃতিক,  পাঞ্জাবি জনগোষ্ঠী রন্ধনশৈলীতে কিছু বৈচিত্র্য আনলেও সামষ্টিকভাবে অনেক মিল লক্ষ্য করা যায়।

সিন্ধ
পাকিস্তানের সিন্ধু জনগোষ্ঠীর রন্ধনশৈলী হচ্ছে সিন্ধী রন্ধনশৈলী। সিন্ধী কুইজিন মশলাদার এবং মুরগীর বিভিন্ন রকম রান্নার জন্য পরিচিত।

করাচী
করাচী রন্ধনশৈলী মোঘলাই রন্ধনশৈলীর অনুরূপ যা হায়দ্রাবাদি রন্ধনশৈলী দ্বারা অনুপ্রাণিত।

তথ্যসূত্র

পাকিস্তানি রন্ধনশৈলী
দেশ অনুযায়ী রন্ধনশৈলী
দক্ষিণ এশীয় রন্ধনশৈলী
পাকিস্তানের সংস্কৃতি
পান্ডু বন্দর

পান্ডু বন্দর হল ভারতের আসাম রাজ্যের একটি নদী বন্দর। এই বন্দরটি ব্রহ্মপুত্র নদের তীরে গড়ে উঠেছে। বন্দরটি আসাম রাজ্যের সবচেয়ে গুরুত্বপূর্ণ ও বৃহত্তম নদী বন্দর। এই বন্দরে বিভিন্ন যাত্রীবাহী জাহাজ পর্যটকদের নিয়ে নোঙর করে। তবে বর্তমানে রাজ্য সরকার জাতীয় জলপথ ২ উন্নয়ন প্রকল্পে বন্দরটির আধুনিকীকরণে অর্থ বরাদ্দ করেছে। বন্দরে একটি জাহাজ নোঙর করার ব্যবস্থা করার জন্য একটি নৌ-টার্মিনাল বা স্থায়ী জেটি গঠন করেছে। বন্দরটি ভারত ও বাংলাদেশের মধ্যে পোর্ট অফ কল চুক্তির অন্তর্ভুক্ত।

ইতিহাস
বন্দরটি গুয়াহাটি শহরকে কেন্দ্র করে বহু কাল ধরে বহ্মপুত্র উপত্যকার প্রধান নদীবন্দর হিসাবে কাজ করছে। ব্রিটিশ ভারতে বন্দরটি থেকে পাট ও চা জাহাজে করে কলকাতা বন্দর ও চট্টগ্রাম বন্দরে পরিবহন করা হত। প্রয়োজনীয় দ্রব্য একই পথে এই বন্দর দ্বারা আমদানি করা হত। তবে দেশ স্বাধীনতার পর ১৯৫৬ সাল পর্যন্ত এছ পথ চালু ছিল।এর পর বন্ধ হয়ে যায়।

গুরুত্ব
পান্ডু বন্দর নদীর প্রাকৃতিক পোতাশ্রয় হিসাবে কাজ করে। এটি ধুবড়ী-সাদিয়া জাতীয় জলপথ ২-এর মধ্যে পড়ে এবং পণ্য ও পণ্যসম্ভার হিসেবে যাত্রী ও পর্যটন জাহাজের জন্য একটি গুরুত্বপূর্ণ টার্মিনাল ও ট্রানজিট পয়েন্ট। কন্টেনার জাহাজ পরিচালনা করতে সক্ষম স্থায়ী টার্মিনালের নিম্ন স্তরের এবং উচ্চ স্তরের জেটি উভয় নির্মাণ, সম্পন্ন হয়েছে এবং গুয়াহাটি শহরের জন্য রাজস্ব সৃষ্টি আরও উন্নত হয়েছে। বন্দরটি আসাম তথা উত্তর-পূর্ব ভারতের জলপথে পন্য পরিবহনের এক নতুন পথ খোলে দিয়েছে। বন্দরটির দ্বারা আসাম ও উত্তর-পূর্ব ভারত কলকাতা বন্দর ও হলদিয়া বন্দরে সঙ্গে যুক্ত রয়েছে।

পরিকাঠম
 কন্টেইনার পরিবহনের জন্য একটি স্থায়ী টার্মিনাল।
 পন্য পরিবহনের জন্য নদীর উচ্চ ও নিন্ম স্তরে জেটি।

তথ্যসূত্র

বহিঃসংযোগ
পান্ডু বন্দর-উইকিম্যাপিয়া

ভারতের বন্দর
নদী বন্দর
সত্যব্রত মুখার্জী

সত্যব্রত মুখার্জী বা জলু (জন্ম: ৮ মে, ১৯৩২) ভারতের একজন প্রাক্তন কেন্দ্রীয় মন্ত্রী, সাংসদ ও খ্যাতনামা ব্যারিস্টার।

প্রারম্ভিক জীবন ও শিক্ষা 
সত্যব্রত অবিভক্ত বাংলার সিলেটে জন্মগ্রহণ করেন। কলকাতা বিশ্ববিদ্যালয়ে শিক্ষা সম্পন্ন করে লন্ডনে ব্যারিস্টারি পড়তে যান এবং লিংকনস ইন থেকে বার-এট-ল ডিগ্রী লাভ করেন। রাজনীতিতে সক্রিয় ভাবে প্রবেশের আগে তিনি ভারতের অতিরিক্ত সলিসিটর জেনারেল ছিলেন।

রাজনীতি
সত্যব্রত মুখার্জী ভারতীয় জনতা পার্টির হয়ে কৃষ্ণনগর লোকসভা কেন্দ্র থেকে ১৯৯৯ সালে নির্বাচিত হন। ২০০০ সালে অটল বিহারী বাজপেয়ীর মন্ত্রীসভায় ভারত সরকাররের রাসায়নিক ও সার মন্ত্রী এবং পরে শিল্প ও বাণিজ্য মন্ত্রী হন। ভারতের কমিউনিস্ট পার্টি (মার্ক্সবাদী) প্রার্থী জ্যোতির্ময়ী সিকদারের কাছে পরাজিত হওয়ার পরে তিনি রাজ্য বিজেপির সভাপতি হয়েছিলেন ২০০৮ সালে। ২০০৯ সালের পর তিনি সক্রিয় রাজনীতি থেকে ক্রমশ দূরে চলে যান।

তথ্যসূত্র

১৯৩২-এ জন্ম
পশ্চিমবঙ্গের ব্যক্তি
ভারতীয় রাজনীতিবিদ
ভারতীয় আইনজীবী
ভারতীয় জনতা পার্টির রাজনীতিবিদ
নদিয়া জেলার ব্যক্তি
২০শ শতাব্দীর ভারতীয় আইনজীবী
২০২৩-এ মৃত্যু
সিলেট জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
ত্রয়োদশ লোকসভার সদস্য
পশ্চিমবঙ্গের লোকসভা সদস্য
২০১৪-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী
পশ্চিমবঙ্গের ভারতীয় জনতা পার্টির রাজনীতিবিদ
নওগাঁ সরকারি পলিটেকনিক ইনস্টিটিউট

নওগাঁ সরকারি পলিটেকনিক ইনস্টিটিউট বাংলাদেশের একটি কারিগরী শিক্ষাপ্রতিষ্ঠান। এই পলিটেকনিক ইনস্টিটিউটটি ২০০০ সালে প্রতিষ্ঠিত হয়। চারটি বিভাগ নিয়ে কার্যক্রম শুরু করা এই প্রতিষ্ঠানে বর্তমানে চার বছর মেয়াদী ডিপ্লোমা-ইন-ইঞ্জিনিয়ারিং কোর্সে ৫টি বিভাগ চলমান রয়েছে।

অবস্থান 
নওগাঁ সরকারি পলিটেকনিক ইনস্টিটিউটটি নওগাঁর গোস্তহাটির মোড় থেকে ১ কিলোমিটার দক্ষিণে দোবলহাটি রোড এ অবস্থিত ।

ইতিহাস 
তৎকালীন আওয়ামী লীগের সাধারণ সম্পাদক আব্দুল জলিল এর প্রচেষ্টায় ২০০০ সালে এই প্রতিষ্ঠানটি গড়ে ওঠে। ২০০৪ সালে চারটি প্রযুক্তিতে ডিপ্লোমা কোর্স নিয়ে এর একাডেমিক কার্যক্রম শুরু হয়।

ল্যাব এবং ওয়ার্কসপসমূহ 
উক্ত প্রতিষ্টানে ছাত্রছাত্রীদের জন্য রয়েছে নিম্নোক্ত  ল্যাব।

 বেসিক কম্পিউটার ল্যাব 
 ড্রইং/ড্রাফটিং ল্যাব
 বেসিক ইলেকট্রিক্যাল ও ইলেকট্রনিক্স ল্যাব
 কম্পিউটার হার্ডওয়্যার ও মাইক্রোপ্রসেসর ল্যাব
 ক্যাড ল্যাব
 নেটওয়ার্ক ল্যাব
 সার্ভেইং ল্যাব
 হাইড্রোলিক ল্যাব
 কনস্ট্রাকশন ল্যাব
 ফিজিক্স ল্যাব
 প্লাম্বিং ল্যাব
 কেমেস্ট্রি ল্যাব
 মডেল মেকিং ল্যাব
 সফটওয়্যার ল্যাব

অনুষদসমূহ

 কম্পিউটার প্রযুক্তি
 খাদ্য প্রযুক্তি
 পরিবেশ প্রযুক্তি
 স্থাপত্য ও অভ্যন্তর নকশা প্রযুক্তি
 পুরকৌশল প্রযুক্তি

ছাত্র সংগঠন 

নওগাঁ সরকারি পলিটেকনিক ইনস্টিটিউটে রয়েছে বিভিন্ন সামাজিক, রাজনৈতিক, সাংস্কৃতিক এবং ক্রিয়া সংগঠন। 

 সামাজিক সংগঠন
 রোভার স্কাউটস
 নওগাঁ ব্লাড সার্কেল

তথ্যসূত্র

বহিঃসংযোগ 
 অফিসিয়াল ওয়েবসাইট 
 সরকারি তথ্য বাতায়নে নওগাঁ সরকারি পলিটেকনিক ইনস্টিটিউট 

২০০০-এ প্রতিষ্ঠিত শিক্ষাপ্রতিষ্ঠান
রাজশাহী বিভাগের পলিটেকনিক ইনস্টিটিউট
বাংলাদেশের সরকারি পলিটেকনিক ইনস্টিটিউট
বাংলাদেশের কারিগরি শিক্ষাপ্রতিষ্ঠান
ক্যারিবীয় রন্ধনশৈলী

ক্যারিবিয় রন্ধনশৈলী মূলত আফ্রিকীয়, ক্রিওল, আমেরিন্ডিয়ান, ইউরোপীয়,  পূর্ব ভারতীয়/দক্ষিণ এশীয়, আরব, চাইনিজ এবং জাভানীয়/ইন্দোনেশীয় রন্ধনশৈলীর একটি মিশ্ররূপ। বিভিন্ন দেশের জাতীসত্তার লোকেদের হাত ধরে এসব ঐতিহ্য ক্যারিবিয় অঞ্চলে এসেছে। এছাড়া স্থানীয় অধিবাসীদের হাত ধরে কিছু মৌলিক রন্ধনপ্রণালী সৃষ্টি হয়েছে।

ক্যারিবিয় খাবার

ক্যারিবিয় দ্বীপসমূহে সাধারণ খাদ্য উপাদানের মধ্যে আছে ভাত, শিম, কাসাভা, সিলান্ট্রো, গোল মরিচ, ডাল, টমেটো, মিষ্টি আলু, নারকেল এবং যে কোন ধরনের মাংস যেমন গরু, হাঁস মুরগি,  শূকর অথবা মাছ ইত্যাদি। মশলা উপাদান হিসেবে ঐ অঞ্চলের বৈশিষ্ট্য হচ্ছে সবুজ গুল্ম এবং তেলে মাখিয়ে রাখা যা স্বতন্ত্র এক স্বাদ তৈরি করে ক্যারিবিয় খাবারে। বিভিন্ন তরকারি,  স্ট্যু এবং ঝলসানো মাংসে তারা বিভিন্ন মশলা ব্যবহার করে থাকে।

আঞ্চলিক সংস্কৃতিতে ঐতিহ্যবাহী খাবার খুবই গুরুত্বপূর্ণ। স্থানীয় ক্যারিবিয় ছাগলের স্ট্যু মন্টসেরাটের জাতীয় খাবার এবং সেন্ট কিটস ও নেভিসের উল্লেখযোগ্য খাবার। আরেকটি ঐতিহ্যবাহী খাবার হচ্ছে এংলোফোন। ক্যারিবিয়ানরা যাকে পিলাউ বলে। নোনা মাছ খুবই জনপ্রিয় এবং জ্যামাইকার মৌলিক খাবার। ক্যাল্লালু নামে পরিচিত খাবার যাতে শাক থাকে, অনেকসময় ঢেঁড়স থাকে, ক্যারিবিয় অঞ্চলে বিশেষ করে মিশ্র আফ্রিকান এবং আদিবাসীদের মধ্যে খুবই প্রচলিত।

অত্র অঞ্চলের ডেজার্ট খাবার গুলোতেও মিশ্র উৎসের প্রমাণ পাওয়া যায়। কিছু কিছু এলাকায় বিশেষ দিবসে ব্লাক কেক তৈরি করা হয় যা মূলত ইংরেজদের ক্রিস্টমাস পুডিং থেকে উদ্ভূত হয়েছে।

সময়ের সাথে সাথে ক্যারিবিয়ানগণ স্থানীয় পদ্ধতিতে খাবার তৈরি করতে শিখেছে যা তাদের সংস্কৃতির সংগে মানানসই এবং সংস্কৃতিকে ফুটিয়ে তোলে।

অবস্থান অনুসারে

  এঙ্গোলীয় রন্ধনশৈলী
  এন্টিগুয়া ও বার্বুডা রন্ধনশৈলী
  বার্ডায়ীয় রন্ধনশৈলী
  বাহামীয় রন্ধনশৈলী
  বেলিজীয় রন্ধনশৈলী
  কেম্যান দ্বীপের রন্ধনশৈলী
  কলম্বীয় রন্ধনশৈলী
  কোস্টারিকীয় রন্ধনশৈলী
  কিউবান রন্ধনশৈলী
  কুরাকাও রন্ধনশৈলী
  ডোমিনিকা রন্ধনশৈলী
  ডোমিনিকান গণপ্রজাতন্ত্রী রন্ধনশৈলী
  স্যালভাদরীয় রন্ধনশৈলী
  ফরাসি গায়ানা রন্ধনশৈলী
  গ্রানাডার রন্ধনশৈলী
  গুয়েতেমালার রন্ধনশৈলী
  হাইতীয় রন্ধনশৈলী
  হন্ডুরীয় রন্ধনশৈলী
  জ্যামাইকার রন্ধনশৈলী
  মেক্সিকীয় রন্ধনশৈলী
  নিকারাগুয়ার রন্ধনশৈলী
  পুয়ের্তো রিকীয় রন্ধনশৈলী
 পানামীয় রন্ধনশৈলী
 সেন্ট কিটিস ও নেভিস রন্ধনশৈলী
  ত্রিনিদাদ ও টোবাগোর রন্ধনশৈলী
  ব্রিটিশ ভার্জিন দ্বীপের রন্ধনশৈলী
  মার্কিন ভার্জিন দ্বীপের রন্ধনশৈলী
  ভেনেজুয়েলীয় রন্ধনশৈলী

তথ্যসূত্র 

ক্যারিবীয় রন্ধনশৈলী
গাজীপুর

গাজীপুর হলো গাজীপুর জেলার প্রধান শহর। এর প্রাচীন নাম জয়দেবপুর। গাজীপুর রাজধানী ঢাকার সন্নিকটে অবস্থিত। অনেকগুলো ভারী এবং মাঝারি শিল্প এলাকা নিয়ে এই শহর গড়ে উঠেছে। এখানে সরকারি বেসরকারি অনেকগুলো বিশ্ববিদ্যালয় রয়েছে। এদের মধ্যে উল্লেখযোগ্য হলো গাজীপুর কৃষি বিশ্ববিদ্যালয়, জাতীয় বিশ্ববিদ্যালয়, ঢাকা প্রকৌশল ও প্রযুক্তি বিশ্ববিদ্যালয় এবং ইসলামিক ইউনিভার্সিটি অব টেকনোলজি। দেশে অন্যতম শিল্পনগরী টঙ্গীর অবস্থান এই শহরের মধ্যে।

ভূগোল 
মির্জাপুর ইউনিয়ন শহরের উত্তরে, দক্ষিণে ঢাকা উত্তর সিটি কর্পোরেশন এবং সাভার ইয়ারপুর ইউনিয়নে অবস্থিত। পূর্ব দিকে রয়েছে বাড়িয়া ইউনিয়ন, কালীগঞ্জ উপজেলা, গাজীপুর এবং শ্রীপুর উপজেলা, গাজীপুর। কালিয়াকৈর উপজেলার মৌচাক ও মধ্যপাড়া ইউনিয়ন এবং পশ্চিমে সাভারের শিমুলিয়া ও ধামশোনা।

জনসংখ্যা 
২০২২ সালের আদমশুমারির ফলাফল অনুসারে, গাজীপুর সিটি কর্পোরেশনে ৮,৩৬,৮৭৫টি পরিবার রয়েছে এবং জনসংখ্যা ছিল ২৬,৭৭,৭১৫ জন। জনসংখ্যার ১৫.০০% ছিল ১০ বছরের কম বয়সী। গাজীপুরে ৭ বছর বা তার বেশি বয়সীদের সাক্ষরতার হার ৮৩.৫৭% এবং লিঙ্গ অনুপাত ছিল প্রতি ১০০ জন মহিলার মধ্যে ১১২.৬১ জন পুরুষ।

 নাফিসা আরেফীন জেলা প্রশাসক ও বিজ্ঞ জেলা ম্যাজিস্ট্রেট 
 মোঃ ওয়াহিদ হোসেন উপপরিচালক, স্থানীয় সরকার

২০১১ সালের আদমশুমারি অনুসারে, গাজীপুর সিটি কর্পোরেশনের জনসংখ্যা ছিল ১৬,২৬,০৭৭ জন, যেখানে ৩৯৮,১৬৪টি পরিবার বাস করত। গাজীপুরের সাক্ষরতার হার ছিল ৬৭.৩৯% এবং লিঙ্গ অনুপাত ছিল প্রতি ১০০০ পুরুষে ৮৫৮ জন মহিলা।

প্রশাসন
২০১৩ সালে, গাজীপুর ও টঙ্গী পৌরসভা এবং বাসন, গাছা, কাশিমপুর, কয়ালতিয়া, কোনাবাড়ি এবং পুবাইল গ্রামীণ এলাকা একত্রিত করে গাজীপুর সিটি কর্পোরেশন নামে একটি নতুন স্থানীয় সরকার প্রতিষ্ঠান গঠিত হয়। নবগঠিত সিটি কর্পোরেশনের এলাকা হল । গাজীপুর ৫৭টি ওয়ার্ড নিয়ে গঠিত, যার মধ্যে উত্তর ছায়াবীথি এবং ১৩১টি মহল্লা রয়েছে।

গাজীপুর বাংলাদেশের এগারোটি শহরের মধ্যে একটি যা সিটি কর্পোরেশন দ্বারা পরিচালিত হয়। সিটি কর্পোরেশনগুলির মধ্যে এটি সবচেয়ে নবীন এবং আকারে বৃহত্তম।

স্বাস্থ্য 

শহরে অনেক সরকারি ও বেসরকারি হাসপাতাল এবং ক্লিনিক রয়েছে। গাজীপুর শহীদ তাজউদ্দিন আহমদ মেডিকেল কলেজ গাজীপুর শহরের অন্যতম বৃহৎ হাসপাতাল এবং শহরের একমাত্র সরকারি মেডিকেল কলেজ। শহরে ৩৬টি বেসরকারি ক্লিনিক এবং হাসপাতাল সহ দুটি বেসরকারি মেডিকেল কলেজও রয়েছে। শহরে ২৬টি পরিবার পরিকল্পনা ক্লিনিকও রয়েছে।

গাজীপুরে বায়ু দূষণের মাত্রা অত্যন্ত অস্বাস্থ্যকর। ২০২০ সালে, গাজীপুরে বার্ষিক গড় PM২.৫ বায়ু দূষণ ছিল ৯৪.৬ μg/m3,যা বিশ্ব স্বাস্থ্য সংস্থার প্রায় ১৮.৯ গুণ বেশি PM২.৫ নির্দেশিকা(5μg/m3: সেপ্টেম্বর, ২০২১ সালে সেট করা হয়েছে). এই দূষণের মাত্রা গাজীপুরে বসবাসকারী একজন মানুষের গড় আয়ু ৮.৮ বছর কমিয়ে দেবে বলে অনুমান করা হচ্ছে।

উল্লেখযোগ্য ব্যক্তিত্ব
 তাজউদ্দীন আহমদ, প্রথম বাংলাদেশের প্রধানমন্ত্রী
 আহসানুল্লাহ মাস্টার, রাজনীতিবিদ
 মেঘনাদ সাহা, বিজ্ঞানী
 আকম মোজাম্মেল হক, রাজনীতিবিদ
 সিমিন হোসেন রিমি, রাজনীতিবিদ
 সোহেল তাজ, রাজনীতিবিদ
 হান্নান শাহ, রাজনীতিবিদ
 ফকির শাহাবুদ্দিন আহমদ, দ্বিতীয় বাংলাদেশের অ্যাটর্নি জেনারেল

এছাড়াও দেখুন
 বিশ্ব ইজতেমা
 বাংলাদেশের শহরের তালিকা
 গাজীপুর সদর উপজেলা
 কাপাসিয়া
 ঢাকা প্রকৌশল ও প্রযুক্তি বিশ্ববিদ্যালয়, গাজীপুর

তথ্যসূত্র

বাংলাদেশের নগর
গাজীপুর জেলা
ঢাকা বিভাগের জনবহুল স্থান
সমাজসেবায় স্বাধীনতা পুরস্কার বিজয়ীদের তালিকা

সমাজসেবায় স্বাধীনতা পুরস্কার বাংলাদেশের জাতীয় জীবনে সমাজ ও জনগণের কল্যাণে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের সমাজের কল্যাণ ও জনসেবার ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই আবদুল হামিদ খান ভাসানী'কে সমাজকল্যাণে ও এনায়েত করিম'কে জনসেবায় মরণোত্তর “স্বাধীনতা পুরস্কার” প্রদান করা হয়।

বিজয়ীদের তালিকা

আরও দেখুন 
 স্বাধীনতা পুরস্কার;
 সমাজসেবায় স্বাধীনতা পুরস্কার।

তথ্যসূত্র

বহিঃসংযোগ 
 ১৯৭৭ সাল থেকে স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত
ক্রীড়ায় স্বাধীনতা পুরস্কার বিজয়ীদের তালিকা

ক্রীড়ায় স্বাধীনতা পুরস্কার বাংলাদেশে খেলাধুলা ও ক্রীড়া সংগঠনে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের ক্রীড়া ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই হাবিলদার মোস্তাক আহমদকে “ক্রীড়ায় স্বাধীনতা পুরস্কার” প্রদান করা হয়।

বিজয়ীদের তালিকা

আরও দেখুন 
 স্বাধীনতা পুরস্কার;
 ক্রীড়ায় স্বাধীনতা পুরস্কার।

তথ্যসূত্র

বহিঃসংযোগ 
 ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত
হুদ্রাখালী ইউনিয়ন

হুদ্রাখালী ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন।

অবস্থান 
চট্টগ্রাম জেলার অন্তর্গত সন্দ্বীপ উপজেলার মূল দ্বীপের সর্ব-উত্তরে ছিল হুদ্রাখালী ইউনিয়নের অবস্থান। এর দক্ষিণে ছিল কাটগড় ইউনিয়ন ও দক্ষিণ-পূর্বে ছিল দীর্ঘাপাড় ইউনিয়ন, যে দুইটি ইউনিয়নও বর্তমানে বিলুপ্ত এবং বাকি তিন দিকে সন্দ্বীপ চ্যানেল।

ইতিহাস 
হুদ্রাখালী ইউনিয়ন ছিল সন্দ্বীপ উপজেলার আওতাধীন ২নং ইউনিয়ন পরিষদ, সন্দ্বীপ চ্যানেলের ভাঙ্গনের ফলে এটি বর্তমানে বিলুপ্ত।

আরও দেখুন 
 সন্দ্বীপ উপজেলা।

তথ্যসূত্র

বহিঃসংযোগ 

সন্দ্বীপ উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
কাটগড় ইউনিয়ন

কাটগড় ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন।

অবস্থান 
চট্টগ্রাম জেলার অন্তর্গত সন্দ্বীপ উপজেলার সর্ব-পশ্চিমে ছিল কাটগড় ইউনিয়নের অবস্থান। এর উত্তরে ছিল হুদ্রাখালী ইউনিয়ন; পূর্বে ছিল দীর্ঘাপাড় ইউনিয়ন, সন্তোষপুর ইউনিয়ন ও আমানউল্যা ইউনিয়ন; দক্ষিণে ছিল কালাপানিয়া ইউনিয়ন ও বাটাজোড়া ইউনিয়ন; দক্ষিণ-পূর্বে ছিল বাটাজোড়া ইউনিয়ন ও ইজ্জতপুর ইউনিয়ন এবং পশ্চিম বঙ্গোপসাগর। এ ইউনিয়নের ন্যায় হুদ্রাখালী, দীর্ঘাপাড়, বাটাজোড়া ও ইজ্জতপুর এ চারটি ইউনিয়নও বর্তমানে বিলুপ্ত।

ইতিহাস 
কাটগড় ইউনিয়ন ছিল সন্দ্বীপ উপজেলার আওতাধীন ৭নং ইউনিয়ন পরিষদ; বঙ্গোপসাগরে বিলীন হয়ে যাওয়ায় এটি বর্তমানে বিলুপ্ত।

আরও দেখুন 
 সন্দ্বীপ উপজেলা।

তথ্যসূত্র

বহিঃসংযোগ 

সন্দ্বীপ উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
বাটাজোড়া ইউনিয়ন

বাটাজোড়া ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন।

অবস্থান 
চট্টগ্রাম জেলার অন্তর্গত সন্দ্বীপ উপজেলার পশ্চিমাংশে ছিল বাটাজোড়া ইউনিয়নের অবস্থান। এর উত্তরে ও পশ্চিমে ছিল কাটগড় ইউনিয়ন ও দক্ষিণে ছিল ইজ্জতপুর ইউনিয়ন, যে দুইটি ইউনিয়নও বর্তমানে বিলুপ্ত। দক্ষিণ-পূর্বে ছিল হরিশপুর ইউনিয়ন ও পূর্বে ছিল কালাপানিয়া ইউনিয়ন।

ইতিহাস 
বাটাজোড়া ইউনিয়ন ছিল সন্দ্বীপ উপজেলার আওতাধীন ২০নং ইউনিয়ন পরিষদ; বঙ্গোপসাগরে বিলীন হয়ে যাওয়ায় এটি বর্তমানে বিলুপ্ত।

আরও দেখুন 
 সন্দ্বীপ উপজেলা।

তথ্যসূত্র

বহিঃসংযোগ 

সন্দ্বীপ উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
ইজ্জতপুর ইউনিয়ন

ইজ্জতপুর ইউনিয়ন বাংলাদেশের চট্টগ্রাম জেলার অন্তর্গত সন্দ্বীপ উপজেলার একটি বিলুপ্ত ইউনিয়ন।

অবস্থান 
চট্টগ্রাম জেলার অন্তর্গত সন্দ্বীপ উপজেলার পশ্চিমাংশে ছিল ইজ্জতপুর ইউনিয়নের অবস্থান। এর উত্তর-পশ্চিমে ছিল কাটগড় ইউনিয়ন ও উত্তরে ছিল বাটাজোড়া ইউনিয়ন; এই দুইটি ইউনিয়নও বর্তমানে বিলুপ্ত। পূর্বে ছিল হরিশপুর ইউনিয়ন, সন্দ্বীপ পৌরসভা ও রহমতপুর ইউনিয়ন; দক্ষিণে ছিল আজিমপুর ইউনিয়ন এবং পশ্চিমে বঙ্গোপসাগর।

ইতিহাস 
ইজ্জতপুর ইউনিয়ন ছিল সন্দ্বীপ উপজেলার আওতাধীন ৯নং ইউনিয়ন পরিষদ; বঙ্গোপসাগরে বিলীন হয়ে যাওয়ায় যেটি বর্তমানে বিলুপ্ত।

আরও দেখুন 
 সন্দ্বীপ উপজেলা।

তথ্যসূত্র

বহিঃসংযোগ 

সন্দ্বীপ উপজেলার বিলুপ্ত ইউনিয়ন
বাংলাদেশের বিলুপ্ত ইউনিয়ন
মিশরীয় রন্ধনশৈলী

মিশরীয় রন্ধনশৈলী হচ্ছে মিশরে প্রচলিত বিভিন্ন রান্নার সমাহার। অঞ্চলভেদে মিশরীয় রন্ধনশৈলীতে মধ্যপ্রাচ্য এবং আফ্রিকার কিছু প্রভাব লক্ষ্য করা যায়। মিশরীয় রন্ধনশিল্পে প্রচুর পরিমাণে ডাল, শাকসবজি এবং ফল ব্যবহৃত হয়। মিশরের নীল উপত্যকা এবং বদ্বীপে প্রচুর পরিমাণে এসব শস্য উৎপন্ন হয়।

বৈশিষ্ট্য 

নিরামিষাশী খাবারের জন্য মিশরীয় রন্ধনশৈলী পরিচিত কারণ এখানে ডাল এবং শাকসবজি প্রধান খাবারের আধিক্য বেশি। আলেক্সান্দ্রিয়া এবং মিশরের উপকূল অঞ্চলের খাবারের মাছ এবং অন্যান্য সামুদ্রিক খাবারের ব্যবহার বেশি। ইতিহাসজুড়ে মিশরে মাংস খুবই ব্যয়বহুল তাই বিভিন্ন প্রকার নিরামিষভোজী খাবার স্থান দখল করে নিয়েছে। মিশরের লোহিত সাগরের সমুদ্রবন্দর ইউরোপে মশলার প্রবেশপথ হিসেবে ব্যবহৃত হতো। বছরজুড়ে বিভিন্ন মশলা এই পথ ধরে মিশরে পদাঙ্ক রেখে যাওয়ায় মিশরে মশলার ব্যবহার বৃদ্ধি পায়।  জিরা বহুল ব্যবহৃত মশলা। অন্যান্য মশলার মধ্যে আছে দারচিনি,  মরিচ, হলুদ, তেজপাতা,  আদা, মৌরি ইত্যাদি।

মিশরীয় রান্নায় সাধারণ মাংসের মধ্যে আছে খরগোশ,  কবুতর, মুরগি এবং হাঁস। এগুলো সিদ্ধ করে ঝোল দ্বারা বিভিন্ন প্রকার স্ট্যু এবং স্যুপ প্রস্তুত করা হয়। ঝলসানো বা গ্রিলের জন্য ভেড়া এবং গরুর মাংস ব্যবহৃত হয়। কোফতা,  কাবাব, গ্রিল কাটলেট ইত্যাদিকে মাশউইয়াত বলে অভিহিত করা হয়। কলিজার স্যান্ডউইচ আলেক্সান্দ্রিয়ায় বিশেষত্ব যা শহরাঞ্চলে ফাস্টফুড হিসেবে জনপ্রিয়। গরু এবং ভেড়ার মগজও মিশরে জনপ্রিয়।

রুটি

সাধারণ উপায়ে প্রস্তুত রুটি মিশরীয় রন্ধনশৈলীর শিরদাঁড়ায় পরিণত হয়েছে। সব ধরনের খাবারের সংগে রুটি খাওয়ার চল রয়েছে। শ্রমজীবী শ্রেণী কিংবা গ্রামীণ মিশরীয় অঞ্চলের খাবারে রুটি এবং শিমের বিচির পরিমাণ কিছুটা বেশিই থাকে।

তথ্যসূত্র 

মিশরীয় রন্ধনশৈলী
দেশ অনুযায়ী রন্ধনশৈলী
মিশরের সংস্কৃতি
উত্তর আফ্রিকীয় রন্ধনশৈলী
ভূমধ্যসাগরীয় রন্ধনশৈলী
মধ্যপ্রাচ্যীয় রন্ধনশৈলী
আফ্রিকার রন্ধনশৈলী
আরব রন্ধনশৈলী
খুলনা উন্নয়ন কর্তৃপক্ষ

খুলনা উন্নয়ন কর্তৃপক্ষ (সংক্ষেপে: খুউক; কেডিএ) খুলনা শহর ভিত্তিক একটি উন্নয়নমুখী প্রতিষ্ঠান। পূর্ব পাকিস্তান সরকারের খুলনা উন্নয়ন কর্তৃপক্ষ অধ্যাদেশ, ১৯৬১-এর এক আদেশ বলে কেডিএ প্রতিষ্ঠিত হয়। খুলনা শহর এবং এর উপকণ্ঠ এলাকা সমূহের পরিকল্পিত উন্নয়নের জন্য এই প্রতিষ্ঠানের জন্ম।

ইতিহাস

ব্যবস্থাপনা ও পরিচালনা

গৃহীত পদক্ষেপ

আরও দেখুন 
 রাজধানী উন্নয়ন কর্তৃপক্ষ।

তথ্যসূত্র

বহিঃসংযোগ 

বাংলাদেশের সরকারি সংস্থা
বাংলাদেশের নগর উন্নয়ন কর্তৃপক্ষ
খুলনা ভিত্তিক সংগঠন
১৯৬১-এ পূর্ব পাকিস্তানে প্রতিষ্ঠিত
বাংলাদেশ ক্যাবল শিল্প লিমিটেড

বাংলাদেশ ক্যাবল শিল্প লিমিটেড খুলনায় অবস্থিত দেশের একমাত্র রাষ্ট্রায়ত্ত তারশিল্প কারখানা। এটি খুলনায় ভৈরব নদের তীরবর্তী শিরোমনি শিল্প এলাকায় অবস্থিত।

ইতিহাস

১৯৬৭ সালে পাকিস্তান সরকার ও পশ্চিম জার্মানির মেসার্স সিমেন্স এজি’র সাথে যৌথভাবে পাবলিক লিমিটেড কোম্পানি হিসেবে খুলনায় ৩২ একর জমির উপর এই প্রতিষ্ঠানটি স্থাপন করা। ১৯৭২ সালের ফেব্রুয়ারি মাস থেকে প্রতিষ্ঠানটি বাণিজ্যিকভাবে টেলিযোগাযোগের কাজে ব্যবহৃত কপার ক্যাবল উৎপাদন করা শুরু করে।

 প্রতিষ্ঠানটিতে একটি অত্যাধুনিক প্রযুক্তির অপটিক্যাল ফাইবার ক্যাবল ম্যানুফ্যাকচারিং প্ল্যান্ট স্থাপন করা হয় যা বিগত জুলাই-২০১১ থেকে বাণিজ্যিকভাবে উৎপাদন শুরু করেছে।
 অপটিক্যাল ফাইবার ক্যাবল সংযোগ স্থাপনে প্রয়োজনীয় HDPE Silicon Duct-এর ব্যাপক চাহিদার কথা বিবেচনা করে ২০১৫-২০১৬ অর্থ-বছরে HDPE Silicon Duct তৈরীর প্ল্যান্ট স্থাপন করা হয় যা বিগত সেপ্টেম্বর’১৬ হতে পূর্ণমাত্রায় পরিচালিত হচ্ছে।
 উৎপাদন বহুমূখীকরণের লক্ষ্যে প্রায় ২৪.১৬ কোটি টাকা ব্যয়ে বৈদ্যুতিক ওভারহেড কন্ডাক্টর, সার্ভিস ড্রপ ক্যাবল ও বেয়ার/ইনস্যুলেটেড ওয়্যার তৈরীর প্ল্যান্ট স্থাপিত হয়েছে। বিগত ০১ সেপ্টেম্বর ২০১৯ উক্ত প্ল্যান্ট উদ্বোধন করা হয়।

তথ্যসূত্র

বহিঃসংযোগ 
 ওয়েবসাইট

১৯৬৭-এ পূর্ব পাকিস্তানে প্রতিষ্ঠিত
খুলনা ভিত্তিক সংগঠন
বাংলাদেশের প্রস্তুতকারক কোম্পানি
সাহিত্যে স্বাধীনতা পুরস্কার বিজয়ীদের তালিকা

সাহিত্যে স্বাধীনতা পুরস্কার বাংলাদেশে ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। বাংলা ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই কাজী নজরুল ইসলাম (মরণোত্তর)'কে “সাহিত্যে স্বাধীনতা পুরস্কার” প্রদান করা হয়।

বিজয়ীদের তালিকা

আরও দেখুন 
 স্বাধীনতা পুরস্কার
 সাহিত্যে স্বাধীনতা পুরস্কার

তথ্যসূত্র

বহিঃসংযোগ 
 ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত
ইন্দিরা গান্ধী অ্যাথলেটিক স্টেডিয়াম

ইন্দিরা গান্ধী অ্যাথলেটিক স্টেডিয়াম () বা সরুসজাই স্টেডিয়াম নামেও পরিচিত  গুয়াহাটি শহরের একটি ফুটবল স্টেডিয়াম। ফুটবলের পাশাপাশি অ্যাথলেটিক্স গেমসের জন্যও এই স্টেডিয়াম ব্যবহৃত হয়।

তথ্যসূত্র 

ভারতের স্টেডিয়াম
ভারতের ফুটবল স্টেডিয়াম
২০০৭-এ আসামে প্রতিষ্ঠিত
ইন্ডিয়ান সুপার লিগের স্টেডিয়াম
ইন্দিরা গান্ধীর স্মৃতিস্তম্ভ ও স্মারক
সংস্কৃতিতে স্বাধীনতা পুরস্কার বিজয়ীদের তালিকা

সংস্কৃতিতে স্বাধীনতা পুরস্কার বাংলাদেশের লোকজ সংস্কৃতিতে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। শিল্প ও সংস্কৃতির বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই জয়নুল আবেদীন (মরণোত্তর) ও রুনা লায়লাকে “সংস্কৃতিতে স্বাধীনতা পুরস্কার” প্রদান করা হয়।

বিজয়ীদের তালিকা

আরও দেখুন 
 স্বাধীনতা পুরস্কার;
 সংস্কৃতিতে স্বাধীনতা পুরস্কার।

তথ্যসূত্র

বহিঃসংযোগ 
 ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।

স্বাধীনতা পুরস্কার
১৯৭৭-এ প্রবর্তিত পুরস্কার
১৯৭৭-এ বাংলাদেশে প্রতিষ্ঠিত
বাংলাদেশে অগ্নি ও ভবন নিরাপত্তায় একর্ড

বাংলাদেশে অগ্নি এবং ভবন নিরাপত্তায় একর্ড ২০১৩ সালের ১৫ মে তারিখে স্বাক্ষরিত একটি চুক্তি।

এই চুক্তির ছ’টি মূল উপাদান রয়েছে:
 বাংলাদেশী পোশাক শিল্পে নিরাপদ কাজের পরিবেশ সুনিশ্চিত করতে বিভিন্ন ব্র্যান্ড এবং ট্রেড ইউনিয়নগুলোর মধ্যে একটি পাঁচ বছরের আইনত বাধ্যতামূলক চুক্তি।
 বিভিন্ন ব্র্যান্ডের সমর্থিত একটি স্বতন্ত্র পরিদর্শন কর্মসূচি যাতে শ্রমিক ও শ্রমিক সংগঠনগুলো যুক্ত আছে।
 সকল কারখানা, পরিদর্শন রিপোর্ট এবং সংশোধনমূলক কর্ম পরিকল্পনা (সিএপি) জনসাধারণকে জানানো
 প্রতিকার এবং উৎপাদনের সম্পর্ক বজায় রাখার জন্য পর্যাপ্ত তহবিল থাকা সুনিশ্চিত করার জন্য স্বাক্ষরকারী ব্র্যান্ডগুলো প্রতিশ্রুতি দিয়েছে
 স্বাস্থ্য এবং নিরাপত্তা ঝুঁকি চিহ্নিত করা এবং সেই বিষয়ে কাজ করার জন্য সকল কারখানায় গণতান্ত্রিকভাবে নির্বাচিত স্বাস্থ্য নিরাপত্তা কমিটি থাকা
 ব্যাপক প্রশিক্ষণ কর্মসূচি, সুসংগঠিত অভিযোগ কর্মপ্রক্রিয়া এবং অনিরাপদ কাজ প্রত্যাখ্যান করার অধিকারের মাধ্যমে শ্রমিকদের সক্রিয় করা।

সর্বশেষ পরিস্থিতি 
দুই বছরের মধ্যে একর্ড ১,৫০০-এরও অধিক কারখানায় অগ্নি, বৈদ্যুতিক ও অবকাঠামোগত নিরাপত্তা সম্পর্কিত পরিদর্শন কার্য পরিচালনা করে। প্রতিটি কারখানা পরিদর্শনকালীন অসংখ্য নিরাপত্তা সংক্রান্ত বিষয়াদী চিহ্নিত করা হয়েছে। বাংলাদেশ সরকারের তরফ থেকে একর্ডের ৫ বছরের মেয়াদ সমাপনান্তে আর বৃদ্ধি না-করার কথা বলা হয়েছে।

তথ্যসূত্র

টীকা

অধিক পঠন

বহিঃসংযোগ 
 বাংলাদেশ একর্ড ওয়েবসাইট 
 "বাংলাদেশে অগ্নি এবং ভবন নিরাপত্তায় একর্ড" ১৩ মে ২০১৩ 

২০১৩-এ বাংলাদেশ
বাংলাদেশের অর্থনৈতিক ইতিহাস
অগ্নি সুরক্ষা
বাংলাদেশের অর্থনীতি
পোশাক শিল্প
বাংলাদেশের বস্ত্রশিল্প
বাংলাদেশের বৈদেশিক বাণিজ্য
আন্তর্জাতিক আইন